Makemake on Rapa Nui (Lihavõttesaar) peajumal, kes lõi inimesed ning andis neile igal aastal süüa, ajades merelinnud lähedusse pesitsema. Igal aastal sai üks saare pealikutest keeruka tseremoonia käigus Makemake ehk Linnumehe maapealseks elavaks kehastuseks. Ta riputas püha muna oma onni,ajas pea paljaks ja palvetas, et austada Makemaket ja innustada muna toitu tooma.  Orongo  pühapaigas kujutavad koopajoonised Makemake koljumaski, tema naise Haua häbet (viljakusesümbol), fregattlind-jumalat Viekanat ning püha Linnumeest.  Austamistseremoonia.  Orongos kogunesid hõimud ootama merelinde, kes pesitsesid saartel igal aastal. Head ujujad läksid oma pealikule esimesi mune korjama, aga teised lugesid ja laulsid loomismüüte, milles nad olid lihtsalt jumalate "paadid".